दिल्ली बीजेपी अध्यक्ष की राजनाथ सिंह से इस मुलाकात को राजधानी में सरकार बनाने को लेकर संभावित कवायद की जमीन तैयार करने की कोशिश से जोड़कर देखा जा रहा है। टीवी रिपोर्ट्स के मुताबिक, सतीश उपाध्याय खुद को मुख्यमंत्री बनवाने के लिए लॉबीइंग में जुट गए हैं। इसीलिए वह पार्टी के बड़े नेताओं से लगातार मुलाकात कर रहे हैं।
इन रिपोर्ट्स के मुताबिक, गैर-विधायक के मुख्यमंत्री बनने की स्थिति में सतीश उपाध्याय खुद को सीएम बनवा सकते हैं। दरअसल, बीजेपी के 3 विधायकों के सांसद बन जाने से विधानसभा की तीन सीटें खाली हैं। सतीश उपाध्याय इन्हीं में से किसी एक सीट पर आगे चलकर अपनी दावेदारी भी ठोक सकते हैं।
कयास लगाए जा रहे हैं कि दिल्ली में सरकार बनाने को लेकर बीजेपी संसदीय बोर्ड और चुनाव समिति की बैठक मंगलवार को हो सकती है। इस बैठक में बीजेपी मुख्यमंत्री पद के लिए उम्मीदवार का नाम भी तय कर सकती है।
गौलतलब है कि उप राज्यपाल की रिपोर्ट के बाद बीजेपी को दिल्ली में सरकार बनाने के लिए आमंत्रित किए जाने की संभावना है। उप राज्यपाल नजीब जंग ने राष्ट्रपति प्रणव मुखर्जी को एक रिपोर्ट भेजी है, जिसमें उन्होंने सबसे बड़ी पार्टी को सरकार बनाने के लिए आमंत्रित करने की अनुमति मांगी है।
हालांकि, बीजेपी के पास विधानसभा में फिलहाल बहुमत के लिए जादुई आंकड़ा नहीं है।
hin_Deva awa_Deva hin_Deva hin_Deva hin_Deva